Uruguay
Uruguayta on kutsuttu yhden kaupungin ja sitä ympäröivän karjatilan maaksi. Lähes puolet väestöstä asuu pääkaupungissa Montevideossa. Karja- ja lammasfarmit käsittävät 80 % pinta-alasta, ja karjatalous on perinteisesti ollut tärkein elinkeino.
Olguiz Rodríguez
Rodríguez toimi Uruguayn maajoukkueen päävalmentajana sen voittaessa olympiapronssia Helsingissä 1952. Hän toimi Uruguayn päävalmentajana myös vuoden 1959 MM-kilpailuissa, joissa maa sijoittui yhdeksänneksi.